
CAP. II. 
Clerul moldovenesc supt Mitropolitul Teoctist. 



In cei d'intaiu ani ai lui Ştefan- Vodă, in toamna anului 1464, clerul moldovenesc 
avea in fruntea sa, pe langa "părintele chir Teoctist, Mitropolitul Sucevei", - asa suna 
titlul cel nou, - pe episcopul de Roman, sau de "Targul-de-jos", Tarasie, - urmaş al lui 
Calist -, si pe egumenii sau "popii", după regula lui Nicodim "popa", Teodor de la 
Bistriţa, Ioasaf din Neamţ, Anastasie din Moldavita si Stahie din Pobrata. Numele lor se 
afla insemnate in actul prin care Teoctist da satul Grecii, langa Siretiu, pentru o suma de 
"zloţi turceşti", de sultanini de aur, pisarului domnesc Teodor Prodan, care scrisese, cum 
ştim, destule acte de privilegii pentru mănăstirile Moldovei. 

1. Legaturi cu Ohrida! Aceasta organisatie bisericeasca atârna ea de Biserica 
patriarhala din Ohrida? Am atins aceasta chestie si mai sus. Dovada hotărâtoare ar fi doar 
scrisoarea lui Ştefan către "arhiepiscopul Iustinianei intaiu, al tuturor Bulgarilor, al 
Sârbilor si al Dacilor", sau al "terilor de Miazănoapte", prin care Dorotei e rugat sa 
trimeata "oamenii lui cu binecuvântare" pentru a sfinţi un nou Mitropolit in locul 
"Mitropolitului nostru chir Visarion", care s'a stins, - lucru pe care nu-1 poate face insa 
Patriarhul, si acesta, scusandu-se ca nu poate veni insusi, arata ca nu e in stare a trimete 
nici clerici din partea sa, ci imputerniceste pe Ştefan a face sa se hirotonisească urmaşul 
lui Visarion, "cu cei de acolo episcopi" (?), poftind pentru aceasta si pe Mitropolitul 
Ungrovlahiei, Macarie, - care, e drept, se constata si el in aceasta vreme, - "pentru ca si 
acela este din eparhia noastră". Si Domnul si Patriarhul se arata foarte ingroziti de Turci; 
Ştefan crede ca a scăpat o clipa de "silniciile musulmanesti", pentru ca Sultanul 
Mohammed se lupta "in părţile Apusului", iar Patriarhul răspunde ca, după o cearta intre 
"boierii" din Ohrida si cler, Sultanul, intorcandu-se din Albania, "a poruncit a ne strămuta 
in cetatea lui Constantin, cu vre-o cativa boieri si clerici ai Bisericii noastre". 

Lămuririle cuprinse inuntru ar fi interesante, pentru ca actul, plazmuit poate chiar 
in veacul al XV-lea, pare a oglindi oarecum situaţia politica de atunci. Data insa pune pe 
gânduri: Ştefan ar fi scris in April 1456 din indictia a 4-a, Dorotei raspunzandu-i in 
Octombre din acelaşi an, indictia a 5-a (crescută la l-iu Septembre). Dar Ştefan nu incepu 
a domni decât in 1457. In 1456 Sultanul făcu expediţia de la Belgrad, se intoarse acasă 
rănit, in pripa, fara a mai cerca pe alţi duşmani, si trecu indata peste Mare, in tara lui 
Sarukhan-beg, unde se afla când primi pe solii moldoveni cari aduceau tributul. Lupte 
impotriva lui Scanderberg, Domnul Albaniei, le poarta Mohammed insusi numai in 1466 
si 1467. Nici cu aceşti ani nu se potriveşte indictia, cum nu se potriveşte nici cu 1456. 
Niciun izvor nu pomeneşte de aducecerea lui Dorotei la Constantinopol, unde celalt 
Patriarh ar fi văzut numai cu neplăcere sosirea, in orice condiţii, a rivalului sau. Iar 
Moldova isi avea, la 1456 ca si la 1457 si la 1466-7, Mitropolitul, pe Teoctist, si, daca ar 
fi fost vorba de un episcop de Roman - si aici ne lovim de Tarasie cel din 1462 -, Ştefan 
ar fi insemnat fara indoiala de ce fel de Mitropolit e vorba, - cu atâta mai mult, cu cat 
vechea numire de "Mitropolie" si "Mitropolit" incepea sa facă loc celei, mai potrivite, de 
"episcopie" si "episcopat", ca in actul de la 1464. Astfel autenticitatea corespondentei 



dintre Ştefan si Patriarh nu poate fi primita. O analisa strânsa făcuta in ultimul timp a 
dovedit-o pe deplin. 

2. Organisarea Mitropoliilor. Mitropoliile, sau Mitropolia si episcopia, isi aveau 
daniile de pământuri si scutirile, drepturile de judecata, intocmai cum le aveau si 
mănăstirile. Săracii din Suceava si Roman, alcătuiţi in breasla, erau sa fie judecaţi numai 
de episcopie. Dichiul judecător nu se pomeneşte inca, dar la 1458 e vorba de protopopul 
ce stătea pe langa fiecare Vlădica si de "dregător" sau, slavoneste, ureadnic. 

3. Cronica eparhiilor moldoveneşti. Ştefan ţinu totdeauna in cinste pe Teoctist, 
care ramane in fruntea boierilor terii; de tot atâta cinste se invrednicesc si urmaşii marelui 
Mitropolit. Cel d'intaiu a fost un Gheorghie, venit si el tot din aceiaşi mănăstire, de 
călugări cărturari, a Neamţului, pentru care i se zice: "Nemteanul". El era un ucenic al lui 
Teoctist ca si atatia alţii dintre aceşti "Nemteni", precum e Visarion, care copia 
manuscripte si la Athos, in mănăstirea Zografului. Aici, la Sfanţul Munte, si Domnul 
moldovenesc era cunoscut prin binefacerile sale: astfel aceasta Biserica noua ajunsese in 
legaturi cu locul de cărturărie si evlavie cel mai vestit in tot cuprinsul ortodoxiei, cu acela 
din care, prin vechiul "popa" Nicodim, ni venise lumina bisericeasca, invatatura, arta, 
care se păstrau si cultivau in chilii. 

Mitropolitul Gheorghie, "Gheorghie cel batran", a avut o stăpânire de treizeci si 
patru de ani si a murit abia in anul 7019 de la Facerea Lumii, deci in 1510-1, sase-sapte 
ani după ce inmormantase pe marele Domn care-1 ridicase la treapta de carmuitor 
sufletesc al terii sale. El se pare a fi schimbat titlul Mitropoliei, spuindu-si: "Mitropolit de 
Suceava si al terii Moldovei". Lui Teoctist cancelaria domneasca ii zicea, in adevăr: 
"Mitropolitul nostru", "Mitropolitul din Suceava", iar el insusi se intitula, in 1462, 
"Mitropolit moldovenesc", si numai pe piatra-i de mormânt, pusa mai târziu, se ceteşte: 
"Mitropolit Sucevean" sau "de Suceava". 

Un Teoctist, care si numai prin numele sau arata ca primise creşterea sa 
duhovniceasca de la arhipastorul Moldovei, era egumen de Pobrata in 1471. El trebuie sa 
fie al doilea Mitropolit Teoctist, care se intampina ca martur intr'un document la 1491 
sau 1490. Apare, de alminterea, numai o clipa; inainte si după dansul păstoreşte 
Gheorghie, care e amintit inca la 1503. In sfârşit inca un Teoctist era egumen la Neamţ in 
1496. Si el era sa fie Mitropolit al Moldovei. 

Tarasie, episcopul de Roman, a cărui obârşie e, de alminteri, necunoscuta, se 
intalneste pomenit ca "Mitropolit" in acte de-ale lui Ştefan si in cronica terii, pana la 3 
Septembre 1469, când sta alături cu Teoctist -, ei doi fiind singurii episcopi moldoveni -, 
la sfinţirea mănăstirii celei noua a Putnei: e de insemnat ca, pe când pentru scriitorii de 
hrisoave domneşti si pentru turnatorii de clopote ai Domnului, el are si o "Mitropolie" si 
e numit chiar "Mitropolitul chir Tarasie", letopiseţul, alcătuit acolo, in Putna, face hotărât 
deosebire intre demnitatea lui Tarasie si a lui Teoctist, scriind: "cu mana preasfintitului 
Mitropolit chir Teoctist si a episcopului Tarasie". Si după sfinţirea Putnei intampinam pe 
Tarasie ca martur intr'o danie domneasca făcuta acestei mănăstiri la 25 April 1472, dar ca 
episcopul nostru Tarasie, din Targul-de-jos". 

In 1488, la Roman păstoria - in "Mitropolie", se zice inca la April, - "chir Vasile 
episcop". Acest "episcop al episcopiei de jos a târgului Romanului" iscăleşte supt actul 
păcii cu Polonia in Iulie 1499: se vede astfel ca nu mai e Romanul un "târg de jos" , ci ca 
o "episcopie", nu o Mitropolie, a "Terii-de-jos", o "episcopie de jos", prin scurtare, se 
afla in preajma bisericii Sf. Paraschiva a lui Roman- Vodă si a Doamnei Anastasia. 



Vasilie a redactat un tratat către Mitropolitul Moscovei despre osebirile dintre catolicism 
si ortodoxie. Teoctist de la Neamţ, care, cum am spus, era menit sa fie apoi Mitropolit al 
Moldovei, urmează lui Vasilie, si-1 aflam, ca "episcop al Mitropoliei de jos, in târgul 
Romanului", la 1502 (17 Novembre), inca supt Ştefan. 



